**МОДЕЛ УГОВОРА О КУПОПРОДАЈИ ОПАСНОГ ИНДУСТРИЈСКОГ ОТПАДА**

Уговорне стране:

1. Aкционарско друштво „Електропривреда Србије“ Београд, Балканска 13, 11000 Београд, матични број: 20053658, ПИБ: 103920327, кога у име и за рачун ЕПС АД Београд, на основу пуномоћја директора ЕПС АД Београд, број 12.01.207621/1-2022 од 06.04.2022. заступа директор за производњу енергије ТЕНТ Срђан Јосиповић (у даљем тексту: Продавац), с једне стране,

и

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у\_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_ (у даљем тексту: Купац) кога заступа директор \_\_\_\_\_\_\_\_\_\_\_\_\_\_\_\_\_\_\_\_\_\_. .

ПРЕДМЕТ УГОВОРА

Члан 1.

Предмет уговора је купопродаја **опасног индустријског отпада**

– Отпад од електричних и електронских уређаја (160213\*)

Опасни индустријски отпад се налази на локацији ТЕНТ А Обреновац, ТЕНТ Б Обреновац-Ушће, ТЕ Колубара Велики Црљени и ТЕ Морава Свилајнац.

Купац купује горе наведени опасни индустријски отпад по цени наведеној у понуди број \_\_\_\_\_\_\_\_\_\_ од \_\_.\_\_.2023.године, која се налази у прилогу овог Уговора и његов је саставни део.

Количине опасногиндустријског отпада наведене у понуди број \_\_\_\_\_\_\_ од \_\_.\_\_.2023.године, су оријентационе. Стварне количине се утврђују вагањем при испоруци. Стварне количине не могу да одступају више од 10% од процењених количина.

Одређивање тачних количина опасног индустријског отпада (мерење) ће се вршити за локације ТЕНТ А и ТЕНТ Б на вагама које се налазе у кругу истих, а за локације ТЕ Колубара и ТЕ Морава на одговарајућим званичним вагама у Великим Црљенима и Свилајнцу о трошку Купца. У случају неисправности вага на ТЕНТ А и ТЕНТ Б, мерење ће се вршити на атестираној и баждареној ваги, чија грешка при мерењу је у опсегу мерне тачности, а све на терет Купца.Приликом мерења ОБАВЕЗНО је присуство и потпис на документу мерења од стране овлашћених лица обе уговорне стране.

Отпремна документација мора бити уредно попуњена (датум, врста робе, количина) и потписана од стране овлашћених лица обе уговорне стране.

УГОВОРЕНА ВРЕДНОСТ, РОК И УСЛОВИ ПЛАЋАЊА

Члан 2.

Купац се обавезује да Продавцу за предмет купопродаје овог Уговора, плати по јединичним ценама које су дате у понуди број \_\_\_\_\_\_\_\_\_ од \_\_.\_\_.2023. године, у року од 15 дана од датума фактурисања.

Цене које су дате у понуди из члана 1. се не могу мењати у току важења овог Уговора.

**Вредност овог Уговора за процењене количине предмета уговора која је дата у понуди број \_\_\_\_\_\_\_\_\_\_ од \_\_.\_\_.2023. године износи \_\_\_\_\_\_\_\_\_\_\_\_\_\_\_ динара, припадајући порез на додату вредност од \_\_\_% за ставке на које се порез обрачунава је \_\_\_\_\_\_\_\_\_\_\_\_\_ динара, тако да укупна вредност Уговора, за процењену количину предмета Уговора која је дата у понуди из члана 1. Уговора износи \_\_\_\_\_\_\_\_\_\_\_\_\_\_\_ динара.**

**Одредбом члана 10 став 2 тачка 1 Закона о ПДВ-у, обвезник ПДВ-а који врши промет секундарних сировина ( ЕПС АД Београд, огранак ТЕНТ), није дужан да обрачунава и исказује ПДВ по испостављеном рачуну за извршени промет. Ова одредба се односи на ставке где је вредност ПДВ исказана 0%.**

Према одредбама члана 40. став 12. Законом о изменама и допунама о порезу на добит правних лица, резидентни обвезник који откупљује секундарне сировине и отпад од резидентног, односно нерезидентног правног лица, дужан је да приликом исплате накнаде тим лицима обрачуна, обустави и на прописани рачун уплати порез по одбитку по стопи од 1% од износа плаћене накнаде. Износ накнаде не садржи ПДВ. Овај порез плаћају домаћа правна лица на посебан уплатни рачун, а надлежном пореском органу подноси се пореска пријава квартално, у року од 15 дана по истеку тромесечја.

У складу са напред нaведеним потребно је од износа основице на фактури одбити 1% који се уплаћује на име пореза на посебан текући рачун. Купац је обавезан да достави извештај о уплати новог пореза на мејл адресу или путем поште.

Износ ПДВ се не коригује и он се уплаћује у целости са 99% основице.

Стварна вредност уговора утврдиће се након мерења и преузимања предмета Уговора од стране Купца.

Купац је у обавези да достављене рачуне плати у року од 15 дана од датума фактурисања. За сва кашњења у плаћању Продавац има право на законску затезну камату.

Уплата испостављених рачуна ће се вршити на текући рачун број 205-0000000079076-25 код НЛБ Комерцијалне банке а. д. Београд.

РОК И РЕДОСЛЕД ПРЕУЗИМАЊА

Члан 3.

Купац је дужан да изврши преузимање целокупне уговорене количине предмета Уговора у року од 150 радних дана од дана ступања Уговора на снагу.

Купац је обавезан да се придржава термина отпреме и да испоштује крајњи рок преузимања који је дефинисан у ставу 1. овог члана. Купац ће уговорену робу преузимати по позиву Продавца, а у року од 5 радних дана. У противном Продавац задржава право да зарачуна одговарајуће трошкове лагеровања робе, односно дислокације робе у одговарајуће магацине.

Купац нема право да захтева продужетак рока за преузимање, осим у случају више силе (пожар, поплава, земљотрес, ратно стање и сл.) или лоших временских услова уз обострано потписани споразум. Под вишом силом се не подразумевају евентуалне економске тешкоће Купца, кварови на његовим техничким средствима, веће промене цена на тржишту, статусне промене и слично.

У случају продужења рока за преузимање, Анекс мора бити потписан пре истека рока предвиђеног Уговором. У супротном не производи правно дејство.

Члан 4.

СРЕДСТВА ОБЕЗБЕЂЕЊА

 Купац је обавезан да приликом потписивања Уговора преда Продавцу следећа средства финансијског обезбеђења:

Испуњење уговорених обавеза

1. Три (3), регистроване у банци соло, бланко потписане менице са меничим овлашћењем да се исте могу попунити и реализовати до износа од 10% вредности Уговора, ако Купац не поштује рокове за преузимање из члана 3. став 2. овог Уговора. Обрачун пенала (казне за прекорачење рокова) се врши тако што се за сваки дан кашњења рачуна 0,2% од вредности Уговора, с тим да максимални износ ове казне може бити 10% од вреднoсти Уговора за цео уговорни период.

Обезбеђење плаћaња

1. Три (3), регистроване у банци соло, бланко потписане менице са меничним овлашћењем да се исте могу попунити и реализовати до износа доспелих а неизмирених обавеза, заједно са припадајућом каматом, ако Купац не поштује рокове за плаћање из члана 2. став 1. oвог Уговора.

Уз менице из овог члана Уговора, Купац је обавезан да достави и одговарајућа менична овлашћења, потврду о регистрацији меница и копију депо картона са потписима овлашћених лица који су потписали менице ифотокотипа ОП обрасца.

У случају рализације (искоришћења) поједине менице, Купац је дужан, одмах, а најкасније у року од три дана, преда Продавцу нову исправну меницу.

Након истека Уговора и извршених свих плаћања, Продавац ће извршити повраћај неискоришћених меница.

ОБАВЕЗЕ КУПЦА

Члан 5.

Поред напред наведених, обавезе Купца код преузимања предмета Уговора су:

* да поседује **дозволу за транспорт опасног отпада индексних бројева наведених у предмету продаје издату од стране Министарства надлежног за послове животне средине,** у складу са Законом о управљању отпадом (Сл. Гласник 36/2009, 88/2010, 14/2016, 95/2018 и 35/2023);
* да поседује **дозволу за складиштење или третман или одлагање опасног отпада индексних бројева наведених у предмету продаје (искључиво на локацији оператера) издату од стране Министарства надлежног за послове животне средине или надлежног органа АП, уколико је оператер регистрован на територији АП,** у складу са Законом о управљању отпадом

(Сл. Гласник 36/2009, 88/2010,14/2016, 95/2018 и 35/2023);

* да сагласно са Законом о управљању отпадом (Сл. Гласник 36/2009, 88/2010, 14/2016, 95/2018 и 35/2023) и Правилником о обрасцу Документа о кретању опасног отпада, обрасцу претходног обавештења, начину његовог достављања и упутству за њихово попуњавање ("Службени гласник РС", број 17/17), попуни Документ о кретању опасног отпада, део Ц и Д, и да најкасније у року од 10 дана од дана пријема опасног индустријског отпада достави попуњен примерак Продавцу;
* да се уредно придржава упутства о раду са опасним индустријском отпадом, који је прописан код Продавца и других кућних правила Продавца, као што су Правила безбедности на раду у ТЕНТ, која се налазе у прилогу овог Уговора и чине његов саставни део;
* да се приликом сваког преузимања предмета Уговора јаве овлашћеном лицу које је за то одређено од стране Продавца;
* да мора преузети све количине опасног индустријског отпада, које му понуди Продавац у виђеном стању, из члана 1. овог Уговора,
* да посебно води рачуна о договореним терминима за преузимање робе (термини преузимања су од 7 до 14 часова радним данима) и да сноси одговарајуће последице за на време не преузете количине,
* да о свом трошку изврши евентуално рашћишћавање терена – места складиштења, као и паковање, сортирање, сечење, утовар и транспорт сопственим превозним средствима,
* да обезбеди потребан број средстава за несметан утовар и транспорт предмета Уговора.
* да уговорену робу преузме у року од 5 радних дана од дана доставњања захтева за преузимање од стране Продавца

ОБАВЕЗЕ ПРОДАВЦА

Члан 6.

Поред напред наведених, ОБАВЕЗЕ ПРОДАВЦА код испоруке предмета Уговора су:

* да омогући несметан улазак Купцу у пословни круг за договорене термине (радним данима од 7 до 14 часова),
* да за договорене термине обезбеди овлашћена лица за примопредају предмета Уговора,
* да даје Купцу обавезујућа упутства у погледу врсте и количине, као и редоследа преузимања предмета Уговора,
* да сагласно са Законом о управљању отпадом (Сл. Гласник 36/2009, 88/2010, 14/2016 , 95/2018 и 35/2023) и Правилником о обрасцу Документа о кретању опасног отпада, обрасцу претходног обавештења, начину његовог достављања и упутству за њихово попуњавање ("Службени гласник РС", број 17/17), попуњава претходно обавештење о кретању опасног отпада у електронском систему Агенције за заштиту животне средине, најкасније 48 сати пре кретања опасног отпада, за свако појединачно кретање;
* да у свему сарађује са Купцем и да му даје упутства у погледу правила БЗР и ЗОП у пословном кругу Продавца**.**
* да благовремено обавештава Купца о насталим количинама и упућује му захтев да уговорену робу преузме.

ОСТАЛЕ ОДРЕДБЕ

Члан 7.

Овај Уговор ступа на снагу даном достављања средстава финансијског обезбеђења од стране Купца, тј. достављањем 3 менице за добро извршење посла и 3 менице за гаранцију плаћања, а након обостраног потписивања Уговора, **сходно члану 2. овог Уговора и важи 150 радних дана од дана ступања Уговора на снагу.**

Уколико Купац не достави горе неведене менице у уговореном року, сматраће се да је Купац одустао од овог Уговора и исти је ништав, односно не производи никаква правна дејства. У том случају Уговор ће бити додељен следећем понуђачу по критеријуму највише понуђене цене. Уплаћени депозит ће бити задржан у том случају.

Члан 8.

Саставни део овог Уговора су:

* Понуда Купца број \_\_\_\_\_\_\_\_\_\_ од \_\_\_.\_\_\_.2023.године,
* Средства обезбеђења из члана 4. Уговора;
* Дозвола Купца за транспорт опасног отпада индексних бројева наведених у предмету продаје издату од стране Министарства надлежног за послове животне средине,
* Дозвола Купца за складиштење или третман или одлагање опасног отпада индексних бројева наведених у предмету продаје (искључиво на локацији оператера) издату од стране Министарства надлежног за послове животне средине или надлежног органа АП, уколико је оператер регистрован на територији АП
* Правила безбедности на раду у ЕПС АД огранак ТЕНТ

РЕШАВАЊЕ СПОРА

Члан 9.

Евентуалне спорове који проистекну по овом Уговору уговарачи ће покушати да реше споразумно, а у противном прихвата се надлежност Привредног суда у Београду.

За све што овим Уговором није предвиђено примениће се непосредно одговарајући законски прописи који ову област регулишу.

Члан 10.

Уговор је сачињен у 6 (шест) истоветних примерака, од којих свака страна задржава по

3 (три) примерка за своје потребе.

 ЗА К У П Ц A ЗА П Р О Д А В Ц А

 Директор ЕПС АД Београд

 директор за производњу енергије ТЕНТ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Срђан Јосиповић